title: Kevredad an droourien, reizherien ha jubennerien euskarek
text: EIZIE, pe Euskal Itzultzaile, Zuzentzaile eta Interpreteen Elkartea, eo anv  Kevredad an droourien, reizherien ha jubennerien euskarek  en Euskal Herria. Aozet e vez ganto stummadur an droourien euskarek ha difennet o gwirioù.
  
  En 2007 e oa 300 ezel, darn oc'h ober war-dro an treiñ lennegel, re all an treiñ skiantel, pe lezennel, melestradurel, hag all.
  
  Orin 
  Krouet eo bet en 1987 gant un dornad troourien a vicher hag a felle dezho aozañ ar vicher. Juan María Lekuona e voe ar prezidant kentañ.
  
  Armerzh 
  Arc'hantet eo EIZIE gant an aozadurioù-mañ:
  
   Gouarnamant Euskadi 
  
   Proviñs Gipuzkoa
  
   Centro Español de Derechos Reprográficos (Kreizenn Spagnol ar Gwirioù Reprografek)
  
  Embannadurioù 
  Gant EIZIE e vez skoazellet pe renet an embannadurioù-mañ:
   Gwivan EIZIE: gwivan an droourien euskarek, en euskareg, kastilhaneg, galleg ha saozneg.
  
   Dastumad Lennegezh Hollvedel: ur program treiñ d'an euskareg oberennoù meur al lennegezh etrebroadel, skoazellet gant Gouarnamant Euskadi, kroget e 1989 ; a-benn 2014 e oa bet troet 164 titl : ;
  
   Basqueliterature.com: lec'hienn savet gant EIZIE evit brudañ al lennegezh euskarek e yezhoù all.
  
  Evezhiadenn 
  N'eus netra evel EIZIE e Breizh.
  
  Liamm diavaez 
  
   http://www.eizie.org/Elkartea/ikastaroak/ Lec'hienn liesyezhek EIZIE
  
  Euskareg
  troerien